
Popovača, rujan 2024.

OBRAZLOŽENJE UZ PRIJEDLOG 3. REBALANSA FINANCIJSKOG PLANA ZA  2024. GODINU 

SAŽETAK RAČUNA PRIHODA I RASHODA

Ovim Prijedlogom  3. Rebalansa Financijskog plana planirani prihodi i rashodi povećavaju se za 384.700,00   eura. Novi plan prihoda i rashoda za 2024. godinu sada iznosi 34.439.662,00 eura.  
PRIHODI

Predloženo povećanje prihoda obuhvaća prihode skupine:

- 63- pomoći iz inozemstva i od subjekata unutar općeg proračuna u iznosu 327.241,00 eura, a odnose se na prihode od pomoći  Ministarstva zdravstva za smještaj i liječenje neubrojivih osoba u iznosu 200.000,00 eura, prihode po ugovoru o sistematskim pregledima hrvatskih branitelja u iznosu 25.000,00 eura,  očekivanog prihoda od Ministarstva zdravstva za nabavu video nadzora za potrebe III B odjela i alarmnog sustava za svih pet forenzičkih odjela u iznosu 50.000,00 eura te ostvarenih prihoda za sufinanciranje bruto plaća za četiri pripravnika u iznosu 52.241,00 eura.

- 64- prihode od imovine u iznosu 2.328,00 eura za  ostvareni prihod od dividendi  za dionice PBZ čiji smo vlasnici.
- 65 – prihode od upravnih i administrativnih pristojbi, pristojbi po posebnim propisima i naknada u iznosu 53.131,00 eura za prihode od dopunskog osiguranja u iznosu 29.360,00 eura, prihoda s naslova osiguranja za isplaćenu štetu od osiguravajućeg društva iz prethodne godine u iznosu 12.872,00 eura, većih prihoda od refundacije troškova zajedničke službe za reviziju u iznosu 7.000,00 eura te za ostvarene prihode iz presude u iznosu 3.899,00 eura.  

- 72 - prihode od prodaje proizvedene dugotrajne imovine u iznosu 2.000,00 eura za očekivani prihod od prodaje rashodovanog sanitetskog vozila. 

RASHODI

Predloženo povećanje rashoda  obuhvaća rashode skupine:

- 31 – rashodi za zaposlene - predlažemo povećanje u iznosu 228.000,00 eura zbog povećanja bruto plaće temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) i potrebe prekovremenog rada te posljedično doprinosa na plaće u iznosu 20.000,00 eura.   

- 32 – materijalni rashodi - predlažemo povećanje u iznosu 27.000 eura, a odnose se na povećanje rashoda za promidžbu i informiranje u iznosu 10.000,00 eura zbog više iskazanih potreba za objavom oglasa, te ostalih nespomenutih rashoda poslovanja u iznosu 17.000,0000 eura pri čemu se 5.000,00 eura odnosi na rashode reprezentacije zbog potrebe proslave 90 godina osnutka bolnice, 2.000,00 eura za potrebe rashoda za članarine te 10.000,00 eura za ostale rashode (npr. naknada Fondu za zaštitu okoliša i energetsku učinkovitost  za ambalažu i  emisiju CO2, naknada za zaštitu voda- sliv Save, Grad Popovača – naknada za uređenje voda za poslovni prostor, Državni proračun – uplata 65 % prihoda od prodaje stanova, certifikati FINA i sl.).
- 41 – rashodi za nabavu neproizvedne dugotrajne imovine predlažemo povećati za 36,700,00 eura zbog potrebe nabave licence za server, sustava video nadzora i alarmnog sustava u iznosu 50.000,00 eura, opremu za održavanje i zaštitu za potrebnu nabavu klima uređaja za odjele u iznosu 20.000,00 eura, za potrebe izrade filma o bolnici iznos od 3.000,00 eura, za potrebe dodatnih ulaganja na građevinskim objektima 10.000,00 eura jer imamo potrebe za građevinskim radovima kako bi se poboljšao standard smještaja pacijenata u bolnici te 10.000,00 eura za dodatna ulaganja za ostalu nefinancijsku imovinu tj. nadogradnju postojećih aplikativnih softvera za potrebe redovnog rada bolnice.  

b) Obrazloženje posebnog dijela financijskog plana 
	Naziv programa:
Cilj programa:
Pokazatelj uspješnosti programa
Opis programa:
Obrazloženje programa kroz ciljeve koji će se ostvariti provedbom programa
	Aktivnost  redovne djelatnosti - zdravstvena zaštita bolesnika  oboljelih od akutnih i kroničnih duševnih bolesti. 

Obuhvaća stacionarnu i specijalističko konzilijarnu zdravstvenu zaštitu s dnevnom bolnicom. Bolnica u okviru svojih mogućnosti, odnosno raspoloživim sredstvima prema financijskom planu, svojim programom zdravstvene zaštite osoba s duševnim  smetnjama osigurava svu potrebnu zdravstvenu zaštitu od dijagnostičke obrade do liječenja i njege te rehabilitacije, odnosno uključenja u obiteljsku, radnu i društvenu sredinu. Osnovni cilj Bolnice koji svojim programom želi postići je omogućiti efikasno, pravodobno i kvalitetno liječenje svojih pacijenata pazeći pritom na što racionalnije korištenje financijskih sredstava i opreme s kojom raspolaže.

Redovna djelatnost  planirana je ukupnom iznosu od 27.215.778,00 eura. Predloženim izmjenama plan se  povećava  za 384.700,00 eura i novi plan  iznosi  27.600.478,00 eura.  Aktivnost redovne djelatnosti  financira se iz izvora prihoda:  4.3. Prihodi za  posebne namjene  u iznosu  23.675.608,00 eura,  izvora prihoda 3.1. Vlastiti prihodi u iznosu 164.907,00 eura, izvora prihoda 6.1. Tekuće  Donacije u iznosu  117.150,00 eura, izvora prihoda 6.2. Kapitalne donacije u iznosu 2.850,00 eura  te  izvora prihoda 5.2.  Pomoći u iznosu od  3.635.963,00 eura.   




	Naziv programa:


	Minimalni financijski standard - zdravstvo

	Cilj programa:
	Održavanje i zanavljanje objekata i opreme bolnice.

	Pokazatelj uspješnosti programa:
	Nije dolazilo do  zastoja u radu zbog kvarova opreme, a redovitim održavanjem produžuje se vijek upotrebe opreme. 


	Opis programa:
	Tekuće i investicijsko održavanje i zanavljanje opreme u 2024. godini planirano je u iznosu od 353.887 eura. 

	Obrazloženje programa kroz ciljeve koji će se ostvariti provedbom programa
	Održavanje opreme treba nam osigurati redoviti rad strojeva za pranje, sušenje i glačanje rublja u bolničkoj praonici rublja, održavanja pumpi i plamenika u pet plinskih kotlovnica trebaju  osiguravati grijanje i toplu sanitarnu vodu za 16 stacionarnih odjela, poliklinike, dnevne bolnice i druge prateće službe te održavanje klima uređaja i sustava za hlađenje.  Nadogradnja IBIS modulom forenzika, modulom mobilne sestrinske dokumentacije i modulom mobilne povijesti bolesti omogućiti će nam nesmetani rad na evidenciji medicinskog rada. U 2024. godini planira se nabava električne nagibne pečenjare i plinskog kotla za potrebe centralne kuhinje kako bi se zanovila oprema koja će osigurati kontinuiranu pripremu obroka za pacijente. Umjesto nabave pečenjare izmjenama plana predlaže se nabaviti vozilo za sanitetski prijevoz jer je postojeći vozni park dotrajao. U 2024. godini izvršiti će se  klimatizacija u centralnoj kuhinji  te praonici rublja kako bi se poboljšali uvjeti rada zaposlenika.


Na ostalim programima i aktivnostima nije bilo izmjena. 

        Višnja Mandac Ljubičić, dr. med.  

